लादेन की मौत का बदला लेगा तालिबान  
प्रतिबंधित संगठन तहरीक-ए-तालिबान ने अमेरिकी कार्रवाई में लादेन की मौत की पुष्टि की है और कहा कि वह इसका बदला लेगा।
पाकिस्तान में तालिबान ने अलकायदा प्रमुख ओसामा बिन लादेन की हत्या का बदला लेने की धमकी दी है। लादेन को अमेरिकी सुरक्षा बलों ने एबटाबाद शहर में सोमवार को मार गिराया था।  'जियो न्यूज' के अनुसार प्रतिबंधित संगठन तहरीक-ए-तालिबान ने अमेरिकी कार्रवाई में लादेन की मौत की पुष्टि की है और कहा कि वह इसका बदला लेगा।  संगठन के प्रवक्ता ने एक ऑडियो संदेश में कहा, "पाकिस्तान सबसे पहले निशाने पर होगा।" उसके मुताबिक, "अब पाकिस्तानी शासक हमारी सूची में सबसे ऊपर हैं। हमने बेनजीर भुट्टो (पूर्व प्रधानमंत्री) को भी मारा। हमने उन्हें आत्मघाती हमले में मारा।"